NaiveNeuron/SloPal huggingface dataset:
Bernaťák, Tibor, poslanec NR SR (2020-02-25):
Ďakujem. Pán poslanec, ja vás niekedy rád počúvam, ale toto naozaj bolo trošku, trošku mišmisu. Každopádne tri také drobné pripomienky. Viete, aj strana Sloboda a Solidarita, som počul viacerých z vás, že nesúhlasíte napríklad, aby registrované partnerstvá, resp. registrovaní partneri mohli adoptovať deti. Takisto nikde v zákonoch, ktoré zriaďujú registrované partnerstvá, sa nehovorí, že majú právo na adopciu detí. Nikde sa to nepíše, ale je to realita. Pretože súdy takéto práva priznávajú. Čiže my nemôžme sa pozrieť len, čo tam je napísané, ale aj akým spôsobom to budú súdy v budúcnosti môcť vyložiť a aké rozsudky budú potom dávať. Čiže neobstojí argument, že nie je to tam napísané. Viete, ja nie som lekár, čiže ja tiež si nedovolím povedať, aké teoreticky môžu z toho vzniknúť konzekvencie, z tej choroby alebo z tých príznakov. Preto rovnako ja ako právnik viem, že v prípade, ak sa takéto niečo pustí a umožní sa a pustí sa to do nášho právneho poriadku, hrozia tu isté riziká, o ktorých sa nám ani nesníva, že môžu súdy v budúcnosti takto rozhodovať. Čiže v tom to riziko je. Druhá vec, neviem, či to stihnem, máme tu zopár organizácií, ktoré chránia ženy, týrané ženy. Požiadali si o granty z nórskych fondov. Nedostali a z toho dôvodu, že organizácia vraj podpísala petíciu proti Istanbulskému dohovoru a z toho dôvodu vlastne ich vyradili. Je toto normálne? Aby žena, keď prídu policajti a nahlási prípad, že policajt, za chvíľku už to tam dospeje, že policajt príde, podpísali ste petíciu proti Istanbulskému dohovoru? Ona povie, že áno. Tak trpte ďalej! Keď povie nie, tak ju zachránia. Ja si myslím, že za chvíľku budeme musieť novelizovať ústavu, aby ľudia mali základné práva a slobody zaručené aj bez ohľadu na to, či sú liberáli alebo nie. Pretože spejeme tam, že keď nie si liberál, tak nemáš žiadne práva a si perzekvovaný.
B. Bugár, podpredseda NR SR: (2004-09-09):
(Hlasovanie.) Prítomných je 128 poslancov, za 73, proti 32, zdržali sa 23. Konštatujem, že sme schválili vládny návrh zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže. Budeme hlasovať o informácii o vydaných aproximačných nariadeniach vlády Slovenskej republiky v I. polroku 2004 a o zámere prijímania aproximačných nariadení vlády Slovenskej republiky v II. polroku 2004 (tlač 795). Pani poslankyňa Laššáková, máte slovo.
Fecko, Martin, poslanec NR SR (2014-12-09):
Ďakujem pekne. Tiež pripomínam členom výboru pre pôdohospodárstvo a životné prostredie, že rokujeme dnes o 13.05 h v našej rokovacej sále. Ďakujem.
B. Bugár, podpredseda NR SR: (2006-02-03):
L. Polka, poslanec: Ďakujem pekne, pán predsedajúci. Dovoľte mi povedať niekoľko poznámok kvôli zápisu a kvôli tomu, že si myslím, že táto diskusia si vyžaduje širšie fórum nielen prítomných poslancov, ale aj zainteresovaných ľudí v oblasti politológie, sociológie, možno aj ďalších vedných odborov, neviem ich rýchlo vymenovať a nie je to ani potrebné. Len to je taká typická slovenská vlastnosť, keď sa niečo strašné udeje ako vražda jedného študenta, tak sme všetci odhodlaní ísť aj manifestovať do ulíc a potom po mesiaci, po dvoch mesiacoch sa na to zabudne a už to nie je také dôležité, už nás to tak nevzrušuje, pretože nie je tam televízia, nie sú tam novinári a pokojne sa s tým zmierujeme. Mňa v správe zaujala jedna veta už v predkladacej správe, ktorá veľmi múdro konštatuje, že boj proti násiliu, intolerancii a extrémizmu nie je len úlohou Policajného zboru. No veď o to ide. Preto to prerokovala vláda a bolo treba v tej správe vystihnúť úlohy aj ďalších rezortov, aj ďalších zainteresovaných a, myslím, aj tretieho sektora, pozvať ho na riešenie tohto problému, pretože Európa sa rozširuje, bude sa rozširovať a prejavy intolerancie, extrémizmu budú u nás určite, určite narastať. To skutočne nie je úlohou policajtov, aby policajti behali s obuškom po všelijakých zhromaždeniach a kontrolovali, kto je pravý, kto je ľavý extrémista, navyše, keď ešte správa obsahuje takú čudesnú definíciu ľavicového extrémizmu, ktorý tvrdí, je reprezentovaný antiglobalistami a anarchistami. No ak je anarchista ľavičiar, tak to je skutočne pre mňa, hoci aj extrémny, novinka a budem si ju musieť pamätať. Ale predstavte si toho okresného riaditeľa v čase, ktorému sa v súčinnosti zídu nejakí pre mňa  nie celkom normálni ľudia, ale pre niekoho extrémistická skupina, ktorí tam hajlujú a chľastajú a ospevujú niekoho, o kom nemajú ani len tušenia, ani len tušenia o tom, čo tom bol za vraha, multivraha alebo čo to bolo za osobu, ktorá vstúpila do dejín Európy tým, že sa spustil štartovací mechanizmus druhej svetovej vojny. A títo blázni ho oslavujú. Ubezpečujem vás aj z diskusií s nimi niekedy, s týmito ľuďmi, ktorých stretnete kdekade po Bratislave, po nejakých vybraných krčmách, že skutočne nevedia, čo to je. Ale sa im to páči, je to módne a najmä je to také trošku adrenalínové alebo aj veľmi adrenalínové. Takže chýba mi tu, kto ešte bude ďalší zainteresovaný v tejto oblasti, kto ešte ďalší napomôže polícii, by som povedal, v tej poslednej fáze, ako riešiť týchto ľudí, a chýba mi tu, čo teda veľmi postrádam, jasné, zrozumiteľné stanovisko Slovenskej informačnej služby, príp. Vojenského obranného spravodajstva. Slovenská informačná služba je tá, ktorá by mala byť tým zvonom, ktorý tu zvoní v tejto spoločnosti, ktorý upozorňuje túto spoločnosť, že sa tu niečo deje, čo ešte nemá možno charakter trestnej činnosti, kde je kompetentná polícia, ale čo je už nebezpečné a čo treba zavčasu hasiť. Ďakujem pekne za pozornosť.
A. Belousovová, podpredsedníčka NR SR: (2009-06-18):
Končím možnosť prihlásiť sa s faktickými poznámkami, zároveň vyhlasujem rozpravu za skončenú. Pán minister, ako navrhovateľ chcete k rozprave zaujať stanovisko? Nie, ďakujem. Pán spoločný spravodajca takisto nie. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov . Vládny návrh zákona je uvedený tlač 1020, spoločnú správu výborov máte ako tlač 1020a. Opäť prosím pána ministra Ľubomíra Vážneho, aby vládny návrh zákona odôvodnil. Nech sa páči, pán minister.
Zmajkovičová, Renáta, podpredsedníčka NR SR (2012-09-21):
Ďakujem, pán poslanec. Teraz otváram rozpravu ústnu. Pýtam sa, kto sa chce prihlásiť do rozpravy ústne? Žiaden poslanec. Ukončujem rozpravu. Pán poslanec, chcete sa vyjadriť? Nech sa páči, ako navrhovateľ.
Pellegrini, Peter, poslanec NR SR (2022-02-22):
Ďakujem pekne. Pán poslanec Tomáš, veľmi dobre si vo svojom príhovore poukázal na to, že naozaj ministra Mikulca tu od minulého týždňa nebráni nik. Jediná, ktorá sem prišla a myslím, že si tým veľmi nepomohla, bola ministerka Kolíková, ktorá sa tu prišla ako jediná z vlády zaňho biť. Ale presne si poukázal na to, že koaliční poslanci pri akejkoľvek konkrétnej kritike, konkrétnych faktoch, ktoré uvádzal si aj ty vo svojom príhovore, nedokážu reagovať a vyvracať tieto fakty, o ktorých hovoríš, ale trepú tu dve na tri o vládach spred dvoch, troch, štyroch, ôsmich, desiatich rokov, len aby sa nemuseli vyjadriť k tomu, čo sa deje na Slovensku dnes. A bol si veľmi konkrétny, ale ja pripomínam, to je len malá časť toho, aké obludné rozmery táto mašinéria na Slovensku dosahuje. Toto je len jeden maličký výsek, ktorý si spomenul, a bol si veľmi konkrétny a citoval si z legálnych odposluchov. Ale všimnite si, že toto je od nástupu Matovičovej a Hegerovej vlády jednoducho trend. Tu sa porušujú všetky zaužívané pravidlá, tu sa porušujú zákony, tu sa porušujú vyhlášky, nariadenia, tradície, absolútne veľmi všetko kompletne, tu je jednoducho valec, ktorý si nerobí z ničoho ťažkú hlavu, len neviem, či si tento valec neuvedomuje, že toto všetko sa raz môže otočiť proti nim a nikto potom nebude môcť namietať, že takto sa to nerobí, pretože aj my budeme môcť potom rozprávať, páni, takto ste nastavili latku a my ideme len podľa toho, ako ste vládli vy. Ale nechcem hovoriť len o tom. A keď im na to príde napríklad Generálna prokuratúra, ktorá už je len posledným majákom dodržania tu spravodlivosti, tak začnú rozmýšľať ešte aj o tom, nielen ako odstaviť inšpekciu alebo zbaviť sa nepohodlných ľudí, ktorí poukazujú na to nekalé, ale už si brúsia zuby aj na odstavenie generálneho prokurátora, aby toto svoje obludné dielo dokonali. Naozaj je mi veľmi ľúto, že ani Za slušné Slovensko, ani médiá, ani herci, ani rôzne osobnosti nič nehovoria a je tu veľmi nebezpečné ticho.
Gyimesi, Juraj, poslanec NR SR (2020-12-02):
Vážený pán predsedajúci, dovoľte mi, prosím, predniesť správu Výboru Národnej rady Slovenskej republiky pre financie a rozpočet o výsledku prerokovania návrhu rozpočtu Exportno-importnej banky na rok 2021. Výbor pre financie a rozpočet ako gestorský výbor podáva Národnej rade túto správu výborov k prerokovaniu vyššie uvedeného návrhu rozpočtu. Predseda Národnej rady svojím rozhodnutím č. 307 z 19. októbra 2020 pridelil návrh rozpočtu Exportno-importnej banky Slovenskej republiky na rok 2021 na prerokovanie výboru pre financie a rozpočet. Zároveň určil výbor pre financie a rozpočet ako gestorský výbor, ktorý pripraví správu o výsledku prerokovania uvedeného návrhu vo výbore. Výbor pre financie a rozpočet uznesením č. 110 z 19. novembra 2020 súhlasil s návrhom rozpočtu, ktorý vykazuje výnosy vo výške 21 mil. 948-tisíc eur a náklady vo výške 21 mil. 358-tisíc eur. Zároveň odporučil Národnej rade tento návrh rozpočtu schváliť. Výbor pre financie a rozpočet schválil svojím uznesením č. 129 z 24. novembra 2020 správu výboru a týmto uznesením ma výbor zároveň poveril za spravodajcu, aby som na schôdzi Národnej rady pri rokovaní o predmetnom návrhu predkladal návrhy v zmysle príslušných ustanovení zákona o rokovacom poriadku. Návrh na uznesenie Národnej rady je prílohou tejto správy. Ďakujem, skončil som. Pán predsedajúci, prosím, otvorte rozpravu.
Ďurica, Ondrej, poslanec NR SR (2022-09-20):
Ďakujem za slovo, pán predsedajúci. Pán Matovič, ja vás obdivujem neustále, to vaše sebavedomie a to, že sem dokážete prísť vstupovať poslancom do svedomia, hovoriť o tom, že pokiaľ zahlasujú za, tak budú hlupáci, alebo len hlupák by zahlasoval za a neustále sa, neustále sa zastrešujete ľuďmi a tým, ako im chcete pomôcť. Ja by som veľmi privítal, keby ste sa zúčastnil jedného z protestov, ktorých, ktorých už boli desiatky, a keby ste tým občanom, tým nespokojným pekárom, hasičom, zdravotníkom a učiteľom povedal toto vaše stanovisko, povedal ten dôvod, prečo nemajú byť predčasné voľby, prečo táto vláda má pokračovať, prečo ten amaterizmus a tie hádky, ktoré sú neustále na dennom poriadku, majú pokračovať a prečo ľudia majú vydržať, pretože bude lepšie a už bude konečne dobre. Obdivujem to, že dokážete aj pri tej atmosfére, ktorú ste vy spôsobil v celej spoločnosti, neustále, neustále sa obracať na ľudí a tvrdiť, že ľudia vám dali mandát, ľudia si zaslúžia pomoc. Ja to rešpektujem, pomáhajte ľuďom, to je najviac, čo môžeme pre nich spraviť, ale skúste sa niekedy postaviť na námestie a skúste im to povedať a možno uvidíte, že žijete alebo pohybujete sa v istej bubline a že občania dnes majú úplne iné problémy, majú svoj názor, majú svoju skúsenosť, želajú si zmenu a nestrašte ich, prosím vás, tým, že prídu zlodeji, že prídu extrémisti. Toto všetko nechajte na ľuďoch. Veď vy nemôžete posudzovať ani rozhodnutie ľudí, ani odsudzovať názor ľudí, jednoducho vy ho musíte rešpektovať. Tak si to niekedy vyskúšajte a možno, možno zmeníte názor a možno vám trošku padne ten hrebienok.
Žiga, Peter, podpredseda NR SR (2024-06-11):
Prezentujme sa a hlasujme. (Hlasovanie.) 139 prítomných, 88 za, 50 sa zdržalo, 1 nehlasoval. (Návrh bol schválený, pozn. red.) Nech sa páči ďalej, pán spravodajca.
Laššáková, Jana, podpredsedníčka NR SR (2013-06-05):
Pán poslanec, zaujmite miesto určené pre navrhovateľov. A znova dávam slovo pánovi poslancovi Miroslavovi Kadúcovi, ktorého určil za spravodajcu gestorský ústavnoprávny výbor. Nech sa páči, pán spravodajca.
Zemanová, Anna, poslankyňa NR SR (2017-02-14):
Ďakujem pekne za slovo. Pán kolega Antal, ja si myslím, že práve týmto zákonom tá kontrola bude umožnená, pretože ak niekto bude nelegálne podnikať, tak na to máme existujúce funkčné páky, nástroje, ktoré sa môžu kľudne využívať. A samozrejme, čo sa týka samotného chovu, tak sa vzťahuje, veterinárne všetky predpisy a zákonné vyhlášky o chove sa vzťahujú na každého jedného podnikateľa alebo chovateľa, ktorý sa musí starať o to, aby to zviera malo dostatok životných podmienok. A na to sú dnes už funkčné mechanizmy. Ja by som ešte chcela zareagovať na obidvoch predrečníkov, pána poslanca Antala aj Simona, ktorým, v podstate obidvaja hovorili o tom, že nebudú môcť svojho miláčika predať alebo potomstvo svojho miláčika predať so ziskom. Tak to ma, dosť ma to prekvapuje, ak niekto môže vôbec takýmto spôsobom uvažovať, že chce zarábať na svojom miláčikovi. Pretože bezodplatné prevedenie darovacou zmluvou, to neznamená, že medzi obdarovaným a darcom nemôže dôjsť k preplateniu skutočných náhrad, ktoré so zvieraťom sú súvisiace. To znamená očkovacie náklady, resp. nejaký špeciálny výcvik a podobne. Toto všetko je ošetrené a môže byť ošetrené v darovacej zmluve, pretože tam nejde o nejaké získanie zisku, prospechu. Čiže tu by som vás chcela opätovne poprosiť na to, aby ozaj raz váš pocit, raz za tri roky zarobiť na svojom miláčikovi nebránil tomu, že množstvo, väčšina množiteľov, ktorí podnikajú... (Ruch v sále. Prerušenie vystúpenia časomerom.)
Zmajkovičová, Renáta, podpredsedníčka NR SR (2013-06-19):
Pán poslanec Faič.
B. Bugár, podpredseda NR SR: (2003-10-22):
Otváram rozpravu o tomto bode programu. Konštatujem, že som dostal písomnú prihlášku troch pánov poslancov. Za poslanecký klub Smer sa hlási pán poslanec Čaplovič, nech sa páči, ako prvý, pripraví sa pán poslanec Mikolaj a potom pán poslanec Sándor Albert. Až potom otvorím možnosť sa prihlásiť ústne do rozpravy. Pán poslanec Čaplovič, nech sa páči, máte slovo.
Laurenčík, Milan, podpredseda NR SR (2021-06-16):
Ďalším rečníkom prihláseným do rozpravy je pán poslanec Miroslav Suja. Pripraví sa pán poslanec Marian Kotleba. Pán poslanec Suja, nech sa páči, máte slovo.
Jurinová, Erika, podpredsedníčka NR SR (2013-07-01):
Pán poslanec Hraško.
Žiga, Peter, podpredseda NR SR (2024-02-09):
Pán poslanec Hargaš.
Hrnčiar, Andrej, podpredseda NR SR (2019-05-14):
Desať faktických poznámok, ktoré však budú, jedenásť faktických poznámok, budeme pokračovať s faktickými po hlasovaní. (Reakcie z pléna.) Je jedenásť faktických poznámok, je to pol hodina, takže budeme hlasovať a môžete reagovať s faktickými poznámkami. Takže budeme pokračovať hlasovaním. Ešte predtým mi dovoľte, aby som privítal na balkóne Národnej rady študentov z Univerzity Komenského. Vitajte v Národnej rade! (Potlesk.) Pokračujeme v prerušenom rokovaní hlasovaním. Prosím povereného člena výboru pre hospodárske záležitosti poslanca Petra Pamulu, aby uviedol hlasovanie o bode 51 schváleného programu, ktorým je prvé čítanie o návrhu poslancov Puciho a Kondróta na vydanie zákona, ktorým sa mení a dopĺňa atómový zákon, tlač 1372. [Hlasovanie o návrhu poslancov Národnej rady Slovenskej republiky Róberta Puciho a Maroša Kondróta na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1372.]
Fecko, Martin, poslanec NR SR (2015-03-19):
Áno, tak to sme mysleli, akože v globále to zastrešiť celé. Momentálne je tam v prvom rade to vecné bremeno a zároveň ujma, ktorá je z toho, že nemožno to plnohodnotne využívať. Samozrejme, pri znaleckých posudkoch, tam to môže byť rôzne, pretože predsa len ten les je storočný, poľnohospodárska produkcia každoročne sa pod týmito vedeniami, keď vezmem poľnohospodársku produkciu trošku ináč, prepočítava. Ale nie je problém, aby aj to, myslím, mohlo byť riešené. Zatiaľ sme to nechali tak okrajovo. V prvom rade išlo o to, vecné bremeno aby bolo vyriešené a trvalo, nie iba jednorazovo, lebo my sme teraz dávali toto iba jednorazovo a nič viacej. Ale pokiaľ vy tam budete stále na tom podnikať, tak stále by ste to mali platiť, lebo ináč prakticky to nemá zmysel. Jednorazovo to sa porieši, ďalších sto rokov tam už bez úhrady. Takže asi v takomto duchu to bolo myslené. Ďakujem pekne.
Lazár, Ladislav, poslanec NR SR (2011-09-08):
Ďakujem pekne. Na to sa dá uviesť asi len jedna taká známa fráza na Slovensku, že „reči sa hovoria a chlieb sa je“. My si tu môžme povedať čokoľvek, fakt je ten, že zákon to, čo sme uviedli, umožňuje, vytvára takéto podmienky a vytvára takéto predpoklady. My tu môžme, nemusíme sedieť o tri, päť, štyri rokov, ale ten zákon platiť bude a tieto nemocnice sa podľa toho riadiť budú. V tej skutočnosti, že urobíme všetko pre to, aby fungovali, no už rok sú riadené novým vedením, už rok vlastne pán minister riadi tieto nemocnice cez rezort, a napriek tomu tieto nemocnice vytvárajú ešte väčšiu stratu ako v minulosti. Čiže ešte raz opakujem, reči sa hovoria, chlieb sa je a fakty sú fakty. Ja nie som lekár, som ekonóm, a preto na to možno pozerám mnohokrát z iného pohľadu. Z môjho pohľadu je to jasný scenár. Treba povedať, že je to chytrý scenár, ktorý je pripravovaný a ktorý je robený, je robený komplexne, treba ohodnotiť a pochváliť aj silu súpera a súper na druhej strane vie, čo robí, vie, ako to robí, vie, čo chce dosiahnuť. A ja si myslím, že hodnotiť to budeme o tri roky, keď bude končiť toto volebné obdobie, a dovtedy je ešte veľa času pred nami a skôr by som povedal takých zlých časov, nie pozitívnych. A uvediem ešte jeden príklad. Obdobne je to aj s privatizáciou, napríklad teplární. Tam takisto prišiel nový manažment, ktorý prišiel s jasným scenárom, má na to jasný cieľ, ako má robiť, aby tieto nemocnice priviedli do privatizácie. My dnes v prípade nemocníc ich dávame do situácie, kde jednoducho vytvárame horšie podmienky a na druhej strane im nevieme pomôcť, ani oni samy si nebudú vedieť pomôcť, potom sa tu všetci budeme tváriť, že veď predsa manažment len dodržiava zákon. Vyhlásil na seba konkurz. A v konkurze je možné nemocnicu predať aj ako celok a je to omnoho rýchlejšie a efektívnejšie.
Zmajkovičová, Renáta, podpredsedníčka NR SR (2013-06-04):
S faktickou poznámkou pán poslanec Gál, uzatváram možnosť prihlásiť sa s faktickou poznámkou. Nech sa páči, pán poslanec.
P. Paška, predseda NR SR: (2008-04-02):
(Hlasovanie.) 142 prítomných, 66 za, 74 proti, 2 sa zdržali. Ani tento návrh sme neprijali.
A. Belousovová, podpredsedníčka NR SR: (2007-09-14):
O slovo požiadal navrhovateľ pán poslanec Fronc. Nech sa páči, máte slovo.
Kuffa, Štefan, poslanec NR SR (2021-11-23):
Ďakujem za slovo. Vážený pán predseda, podávam procedurálny návrh na doplnenie bodu programu 51. schôdze Národnej rady, aby sa Národná rada, aby Národná rada prijala uznesenie, v zmysle ktorého zamestnávatelia nebudú mať povinnosť testovať ľudí na svojich prevádzkach proti covidu-19 vo vlastnej réžií a na vlastné náklady. Ďakujem.
Ledecký, Vladimír, poslanec NR SR (2023-03-16):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Mikulec, Roman, poslanec NR SR (2024-01-09):
Ďakujem pekne. Vilo, ďakujem za tvoje vystúpenie. Ty si spomenul viaceré prípady z minulosti, kedy naozaj a najmä tie 90. roky boli o tom, že rôzne špecializované útvary, ktoré boli aj kreované, a sú tu aj niektorí v pléne, ktorí si tu, ktorí si to pamätajú a boli pri tom blízko, vznikali práve preto, aby očistili Slovensko a realitu slovenskú od mnohých zločineckých skupín a mafiánov. A boli sme vtedy svedkami mnohých vrážd, mnohých popráv a myslím si, že každý normálne zmýšľajúci človek po tom období si povedal, že už nikdy nechce zažiť niečo také podobné, aby sa vrátilo, a ľudia si mysleli, že budú žiť už len stále lepšie a lepšie a prospernejšie. No a teraz sme tu a opäť bojujeme za zachovanie právneho štátu. Opäť bojujeme za to, aby bola zachovaná inštitúcia, ktorá sa nemalou mierou pričinila práve k tomu, aby odhaľovala závažnú trestnú činnosť, ktorá síce už sa nediala v takom počte na uliciach a demonštratívnymi popravami, ale sa presunula niekde na vyššie poschodia k bielym golierom. To neznamená, že bola menej závažná. Ľudia na Slovensku presne vedia, o čom je korupcia. A myslím si, že aj Úrad špeciálnej prokuratúry, aj NAKA za uplynulé tri roky dokázala svoju opodstatnenosť. A dnes sa tu bavíme o tom, že či minister vnútra, alebo vláda predkladanou novelou chcú tieto inštitúcie opäť zlikvidovať, zrušiť, obmedziť na činnosti. A áno, aj si spomínal výpoveď Ľudovíta Makóa, ktorý jasne pomenoval, o čom ten ich systém našich ľudí je. A ja si myslím, že aj mnohí, ktorí tu sedia v pléne, aj z toho malého počtu si myslia, že jednoducho oni sú súčasťou niečoho, kde sú chránení alebo kde budú mať poskytnuté náležité výhody.
Zemanová, Anna, poslankyňa NR SR (2019-02-08):
Ďakujem pekne za slovo. Pán kolega poslanec Heger, veľmi správne si povedal, že pozícia ústavného sudcu nie je politická funkcia, musí ísť výslovne o odbornú prax, odbornú činnosť, a preto aj je tam vyžadovaná tá prax 15 rokov, pretože je to výsostne odborná funkcia, pozícia, nie je to politická funkcia, ktorá by mala byť nominovaná nejakými politickými stranami. A chcem zdôrazniť, že to nie je ani zásluhová funkcia, tak ako sa tu viacerí poslanci snažia navodiť dojem, že pán poslanec Fico má toľko zásluh a skúseností vo vedení tohto štátu ako vo vedení úspešnej politickej strany, že vlastne má akoby nárok byť členom senátu Ústavného súdu, čo však, samozrejme, nie je, nie je pravda. A je to vážnym pochybením, keď vy idete voliť alebo máte snahu ustanoviť tohto politika do ústavnej pozície ústavného sudcu len z titulu jeho zásluhovosti. Ja verím, že jeho to už nebaví, že nechce byť, nechcel byť premiérom, že nechce byť predsedom, predsedom strany, že nechce byť už politikom a chce byť ústavným sudcom, ale, žiaľ. Odporúčam mu, aby si otvoril osobitnú advokátsku kanceláriu a možno aj v spolupráci s jeho politickým súpodnikom Kaliňákom, možno advokátska kancelária Kaliňák a Fico bude veľmi úspešná v tejto spoločnosti pri riešení vašich káuz.
P. Paška, predseda NR SR: (2008-09-10):
(Hlasovanie.) 141 prítomných, 118 za, 21 sa zdržalo, 2 nehlasovali. Návrh sme postúpili do druhého čítania.
Podmanický, Ján, poslanec NR SR (2012-08-10):
Dajte teraz, prosím, hlasovať o návrhu 2 osobitne s návrhom schváliť. Upozorňujem však, že v rozprave bol podaný lepší návrh.
V. Veteška, podpredseda NR SR: (2003-12-03):
Ospravedlňujem sa ešte skôr, ako sa ujme slova pán poslanec Heriban, pán Jarjabek bude reagovať na vystúpenie s faktickou poznámkou.
Ďuriš Nicholsonová, Lucia, podpredsedníčka NR SR (2018-11-29):
Teraz dávam slovo spoločnému spravodajcovi z výboru pre financie a rozpočet poslancovi Adamčíkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Sulík, Richard, predseda NR SR (2011-02-09):
Ďakujem. Pán poslanec Tomčo.
Senko, Ján, poslanec NR SR (2014-09-12):
Pán poslanec, musím konštatovať, že vaše vystúpenie, mrzí ma to, že to musím konštatovať, je falošné a neúprimné. Pamätáte si prerokovávanie novely geologického zákona? Viete, kto predložil pozmeňujúci a doplňujúci návrh? Pán poslanec Mičovský, Huba, Fecko, pani Mezenská, pán Hlina. A žiadali ste referendá. Žiadali ste referendum a nás ste kritizovali vtedy za to, že sme povedali, že v súčasnom období nechceme otvoriť banský zákon a vyriešiť tento problém, ale budeme sa snažiť banský zákon posudzovať čo najširšie tak, aby sme nespôsobili škodu štátu možnou retroaktivitou a aby sme našli čo najvhodnejšie paragrafové znenie. A dnes tu hovoríte úplne niečo iné a politikárčite a napádate pána ministra Žigu, a pritom sám ste prišli s týmto názorom a chceli ste ho zakomponovať to banského zákona. Pamätáte si? Aj pán Fecko? Prečo ste nás nekontaktovali v priebehu medzi prvým a druhým čítaním? Prečo nás nekontaktovala pani primátorka Kremnice? Prečo nás nekontaktovali páni z aktivistického hnutia Kremnica nad zlato? Prečo mali tú snahu kontaktovať nás ľudia z Podpoľania, samosprávy z Podpoľania, aj aktivisti z Podpoľania nad zlato? Prečo ste nás ani vy nekontaktovali? A pritom my sme tvrdo konzultovali veci s ministerstvom financií, s ministerstvom hospodárstva, s ministerstvom životného prostredia. Ale naša snaha uvítala, viete, akú snahu? Bilbordy v Kremnici, ktoré osočovali nás, že riešime túto problematiku. O tom je celý tento zákon.
Viskupič, Marián, poslanec NR SR (2021-02-05):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Hrnčiar, Andrej, podpredseda NR SR (2017-10-17):
Vážené pani poslankyne, vážení páni poslanci, nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 662. Spoločná správa výborov má tlač 662a. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona odôvodnil.
Laššáková, Jana, podpredsedníčka NR SR (2012-12-17):
Žiaľbohu, pán poslanec. Takže vystúpili ste, predložili ste pozmeňujúci návrh, ale bez pätnástich podpisov, to znamená, že nie je to platné predloženie pozmeňujúceho návrhu. S faktickou poznámkou pán poslanec Martvoň, nech sa páči.
B. Bugár, podpredseda NR SR: (2002-05-30):
O. Keltošová, poslankyňa: Ďakujem za slovo, pán predsedajúci. Pán poslanec Ftáčnik, ja som bola pri tom, keď sa pripravoval pôvodný návrh zákona, vtedy my sme boli vo vláde a zároveň sme ho pripravovali v správe s SDĽ-kou. Tak ja nechápem, o čom hovoríte, keď kritizujete tento návrh zákona, konkrétne pán poslanec Fogaš bol veľmi aktívny v tom čase a spolupracoval s nami. Toľko len na občerstvenie pamäti. A po druhé. Pán poslanec, vy to veľmi dobre viete ako dlhoročný poslanec a zároveň aj ako bývalý minister, že pokiaľ nenájdete zhodu minimálne vo vašich koaličných kluboch, nehovorím o opozícii, všetky vaše vystúpenia sú len čírou propagáciou vašej novovzniknutej strany, robíte si tu za peniaze daňových poplatníkov reklamu vašej strany, pretože vy veľmi dobre viete, pán poslanec Ftáčnik, že bez politických dohôd neprejde ani jednoduchý zákon, nieto ešte ústavný. Tak prosím vás pekne, prestaňte s tým táraním, venujte sa teda vlastnej politickej práci alebo sa venujte práci v parlamente.
Budaj, Ján, minister životného prostredia SR (2021-11-04):
Ďakujem pekne. Ďakujem pekne pani poslankyni, že pani Pleštinská na pôdu tohoto slovenského parlamentu túto otázku priniesla. Je mesiac, kedy budeme mať štátny sviatok, pri ktorom si sami pripomenieme už viac než 30 rokov od okamihov, kedy sme my sami nadobudli slobodu. Mali by sme nielen svoju slobodu si užívať, ale dopriať ju aj každému inému národu. Pán minister zahraničných vecí napísal odpoveď, ktorú si dovolím prečítať, ale cítil som povinnosť uviesť ju týmto svojím osobným poďakovaním. Je našou morálnou povinnosťou hovoriť o neslobode iných, dopriať im všetko, všetko právo na to, aby sa domáhali zmeny, aby sa domáhali svojej slobody, a dvíhať, dvíhať svoj hlas proti násiliu, ak sa použije proti bojovníkom za slobodu. A teraz reakciu pána ministra Korčoka, ak dovolíte: „Slovenská republika pozorne sleduje vývoj na Kube a vyjadruje podporu právu všetkých kubánskych občanov vyjadrovať svoje názory, pokojne sa zhromažďovať, aby názory mohli prezentovať aj verejne. V línii Európskej únie apelujeme na kubánsku vládu, aby dodržiavala ľudské práva a občianske slobody zakotvené v medzinárodných dohovoroch o ľudských právach. Sme znepokojení zatýkaním protestujúcich, a to vrátane novinárov, najmä po demonštráciách, ktoré sa konali 11. júla v celej krajine za účasti tisícov kubánskych občanov. Slovenská republika zásadne odmieta násilie voči občanom domáhajúcich sa slobody, zasadzuje sa za pokojné a mierové riešenie všetkých vnútropolitických sporov. Slovenská republika podporuje pripravenosť Európskej únie pomôcť Kube pri zlepšovaní životných podmienok obyvateľstva v kontexte partnerstva ustanoveného na základe Dohody o politickom dialógu a spolupráci medzi Európskou úniou a Kubou.“ Toľko náš minister zahraničných vecí, ktorý je tiež známy tým, že naozaj ako prvý minister po dlhých rokoch dvíha svoj hlas v mene Slovenskej republiky na obhajobu tých, ktorí sú nespravodlivo prenasledovaní pri svojom boji za slobodu. Ďakujem.
Štefanov, Igor, poslanec NR SR (2010-12-16):
Ďakujem za slovo. Opakujú sa tu znova a znova výrazy realokácia prostriedkov z iných operačných programov do Operačného programu Doprava, objavuje sa tu znova otváranie Národného strategického referenčného rámca. Mňa prekvapuje jedna vec, že nikto nepovie, čo za týmto vlastne je. Ja predpokladám, že pán minister dopravy si uvedomuje ako bývalý eurokomisár, čo to prinesie otvorenie Národného strategického referenčného rámca a otváranie operačných programov a realokácia finančných prostriedkov. Tento proces je mimoriadne náročný. Tu také nejaké vyjadrenia a vysvetlenia, že za tri mesiace sa to uskutoční, nedajme sa oklamať. Otvorenie operačných programov a NSRR, to je otázka, ktorá bude trvať dvanásť, šestnásť mesiacov, na túto dobu sa zastavia operačné programy. A my vieme, že na Slovensku hlavným ťahúňom sú veľké ministerstvá – ministerstvo dopravy a ministerstvo životného prostredia – na masívne čerpanie eurofondov. Ja sa obávam, že keď sa otvorí Národný strategický referenčný rámec a operačné programy, tak ako to vy navrhujete, zastavíte čerpanie eurofondov na Slovensku na dlhú dobu a to bude mať za následok, že na konci obdobia v roku 2015 Slovenská republika nevyčerpá finančné prostriedky z eurofondov. Ďakujem.
A. Bobrík, poslanec: (2008-10-30):
Výbor Národnej rady Slovenskej republiky pre zdravotníctvo ako gestorský výbor prerokoval vládny návrh zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, čo je tlač 712. Podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku predkladám túto spoločnú správu. Národná rada Slovenskej republiky uznesením č. 997 z 11. septembra 2008 určila prerokovanie tohto predloženého návrhu zákona a bol prerokovaný v ústavnoprávnom výbore, kde bol návrh zákona schválený so zmenami a doplnkami – uznesenie č. 482 z 15. októbra 2008, vo Výbore Národnej rady Slovenskej republiky pre verejnú správu a regionálny rozvoj, ktorý prerokoval a návrh zákona odporučil schváliť so zmenami a doplnkami v zmysle uznesenia č. 212 z 9. októbra 2008. Takisto Výbor Národnej rady Slovenskej republiky pre ľudské práva, národnosti a postavenie žien prerokoval vládny návrh zákona a dňa 14. októbra 2008 neprijal uznesenie, nakoľko pri hlasovaní o návrhu uznesenia nebol uznášaniaschopný, je to výpis zo zápisnice č. 37 schôdze výboru. Výbor Národnej rady Slovenskej republiky pre zdravotníctvo prerokoval vládny návrh zákona dňa 13. októbra 2008 a odporučil Národnej rade návrh zákona schváliť so zmenami a doplnkami, to je uznesenie č. 116 z roku 2008. Gestorský výbor odporúča schváliť návrh zákona s odporúčanými doplnkami a návrhmi. Súčasne gestorský výbor navrhuje hlasovať o bodoch 1, 2, 3, 5, 7, 8, 9 spoločne s odporučením schváliť a body 4, 6, 10 s odporučenom neschváliť. Zároveň ma výbor schválil a poveril ako spravodajcu predložiť túto spoločnú správu. Ďakujem, pán predsedajúci, môžete otvoriť rozpravu.
Dostál, Ondrej, poslanec NR SR (2023-06-21):
Môžete kedykoľvek vystúpiť a môžete aj reagovať na to, čo som povedal, napríklad na to, že ako sa mohlo stať, že ste si v texte, ktorý ste sama napísali, zabudli dať á na dĺžeň. Pán poslanec Šefčík, tvrdíte, že vám niečo vyčítame, ale my sme vám zarezali tie zákony a žiadne ustanovenie zákona o rokovacom poriadku nehovorí, že nie je možné presunúť hlasovanie o návrhoch zákonov. Parlament tým, ako rozhodol na májovej schôdzi, neporušil žiadne ustanovenie zákona o rokovacom poriadku. Vy ste zákon o rokovacom poriadku porušili, lebo zákon o rokovacom poriadku hovorí, že lehota na prerokovanie návrhu zákona vo výboroch nesmie byť ako 30 dní a tým, čo ste spravili, ste de facto popreli zmysel tohto ustanovenia. Pán poslanec, a teda vy hovoríte, že my sme vám ukrivdili, no tak my sme vám ukrivdili, tak vy teraz porušíte zákon. Výborné. Výborné. A, pán poslanec Taraba, no fajn, že ste podpísali nejaké memorandum s ĽSNS a dúfam, že podpíšete nejaké aj so SNS a keď podpíšete memorandum, tak z fašistov prestanú byť fašisti, lebo jasné, všetko sa zmení. A vy ste reagovali na pani poslankyňu Marcinkovú a reagovali ste tak, ako keby ste to vy napísali. Keby tak zareagovala aj pani poslankyňa Tabák, tak asi, asi aj vynechám tú tretiu časť svojho vystúpenia, ale ona nereagovala. Ona reagovala Wimbledonom. A chcem sa spýtať, že či by ste niekedy vo svojom mene dali, že Tarába, Táraba alebo Tarabá, dali ste... (Prerušenie vystúpenia časomerom. Reakcie z pléna.)
Galko, Ľubomír, poslanec NR SR (2015-12-04):
Ja by som si dovolil dve poznámky, pán kolega Brocka. Po prvé. Pána Boreca ako ministra spravodlivosti ja pokladám za jedného z tých slušnejších vo vláde a aj za pomerne inteligentného človeka. To, že je jeden z tých slušnejších, dokazuje aj to, že on ani nie je členom SMER-u, to znamená, že ja som presvedčený, že on vie, že je toto je len PR a že to je marketing SMER-u a že on úplne od začiatku vie, že to nie sú žiadne antiteroristické zákony. To je prvá poznámka. Druhú poznámku, ktorú som chcel povedať, chcel som oceniť vaše jasné posolstvo, ja predpokladám, že toto je aj posolstvo Kresťanskodemokratického hnutia, že nehlasujete za akýkoľvek návrh, hoc aj čiastočne zmiernený návrh zmeny ústavy. Hovorím to preto, lebo práve Kresťanskodemokratické hnutie bolo v uplynulých dňoch, a podľa vášho vystúpenia to naozaj vyzerá, že nespravodlivo a neprávom podozrievané a obviňované médiami, že budete kolaborovať so SMER-om pri tejto zmene ústavy, že to za niečo zobchodujete, že sa s nimi nejakým spôsobom dohodnete, a z toho dôvodu je potrebné naozaj oceniť toto vaše vystúpenie a oceniť tento jasný postoj, v ktorom ste deklarovali, že ani pri akomkoľvek zmiernení tú zmenu ústavy ako klub nepodporíte. A za toto vám chcem ja osobne aj za poslancov strany SaS verejne poďakovať. Ďakujem pekne.
Sulík, Richard, predseda NR SR (2010-11-03):
Prepáčte, pán Přidal. Pán poslanec Vážny, keby ste mohli, prosím vás, vonku telefonovať. Ďakujem.
Raši, Richard, poslanec NR SR (2015-03-12):
Vážený pán poslanec, viete, medzi nami je, tak ako medzi mnohými z nás, jeden veľký rozdiel. Ja myslím si, že to vidno aj na meste, v ktorom som primátorom. Jednoducho nebojím sa výziev, idem do nich. A počas môjho pôsobenia zatiaľ všetky výzvy, do ktorých som sa pustil, vyšli na prospech mesta. A ja nevidím dôvod na to, aby už teraz som sa bál niečoho a situácie, ktorá teoreticky môže nastať, ale ešte nikdy nenastala a podľa toho zákona ani nemá prečo nastať. Vy vytvárate problém nepodpisu zmluvy s organizáciou zodpovednosti výrobcov, pričom ešte k žiadnemu takémuto aktu nedošlo a ani nie sú indície, prečo by k tomu malo dôjsť. Ako keby som naozaj bol, keby som sa bál čohokoľvek nového, tak, a myslím si, že celá naša krajina by bola niekde úplne inde. Možno keď vy raz budete starosta a budete vo svojej obci fungovať a všetci budú spokojní a za štyri roky neurobíte vôbec nič, určite to tej obci nepoškodí, ale ani neprospeje. Ja si myslím, že aj tento zákon má ambíciu priniesť konečne niečo nové, a to beriem, že vy nie ste súčasťou žiadnej lobistickej skupiny, lebo to, čo tu predvádzali niektorí kolegovia, to ako keby písali z veľkej knihy, tí, ktorí teraz strácajú biznis. Ale vás za takéhoto človeka, vás za takéhoto človeka nepovažujem a naozaj si nemyslím, že maľovať čerta na stenu pred tým, ako sa čokoľvek udeje, má nejaký význam. Takže všetky... A zásadná vec, čo s peniazmi? Však starostov obcí nemusí zaujímať výška nákladov, pretože obec nič neplatí. Tak ako v čom, v čom máme problém? Ďakujem pekne.
R. Zmajkovičová, poslankyňa: (2006-08-03):
Ja som si robila v predchádzajúcom volebnom období aj takú analýzu, koľko personálu, koľko pracovníkov pracuje na krajských školských úradoch, a dnes je to už priemerne asi okolo 50-60 ľudí na niektorých krajoch a riadia možno 10 % škôl a na vyšších územných celkoch je to tých 80 % stredných a učňovských škôl a na tých úradoch alebo, by som povedala, odboroch školstva je to asi 8 ľudí. Čiže aj toto je vlastne úspora verejných financií.
Bugár, Béla, podpredseda NR SR (2019-05-09):
Pán poslanec Heger.
Danko, Andrej, podpredseda NR SR (2024-05-02):
Na vystúpenie pána poslanca päť faktických poznámok, šesť faktických. Prvý, poslanec Huliak.
Beblavý, Miroslav, poslanec NR SR (2018-10-22):
Ďakujem, pán predseda, za slovo. Vážené kolegyne, vážení kolegovia, dovoľte mi predložiť návrh zákona, ktorý predkladáme spolu s pánom poslancom Mihálom, aj keď, ak mám byť čestný, musím povedať, že tento návrh je najmä jeho obsahovým dielom. Ja som mu len v niektorých otázkach pomohol. V podstate cieľom tohto návrhu, aby som ho stručne predstavil, je umožniť občanom, aby svoje dane platili, resp. aby daň z príjmu fyzických osôb, ktoré za ne štát platil obciam, mohli platiť aj v inej obci, než v tej, v ktorej majú trvalý pobyt, ak v tejto obci reálne nejakým spôsobom buď žijú alebo pracujú, alebo inak využívajú jej služby. Tento koncept daňovej rezidencie by pomohol napríklad obciam v okolí Bratislavy, ktoré dnes trpia tým, že mnoho obyvateľov, ktorí tam reálne bývajú, si ponechávajú trvalý pobyt napríklad v Bratislave a tým pádom tieto obce majú pomerne veľké výdavky, ale len obmedzené príjmy. Vzhľadom na legislatívnu komplikovanosť zmeny trvalého pobytu, ale aj vzhľadom na nie úplne vždy dobré motivácie sa nedá momentálne predpokladať, že by sa to dalo vyriešiť len dotiahnutím trvalého pobytu. Preto tento návrh o zavedení možnosti takzvanej daňovej rezidencie ako dobrovoľného inštitútu. Ďakujem veľmi pekne.
Lipšic, Daniel, poslanec NR SR (2013-04-30):
Ja som to síce nepovedal v tom vystúpení, ale faktom je, že teda šesť poslancov vtedajšej koalície hlasovalo za pána Trnku a zjavne tí poslanci boli ovplyvnení kriminálnymi bielymi goliermi. A teraz: nehlasovali ale za pána Trnku ešte aj iní poslanci nejakí? Teda vtedajšia celá opozícia? Teda vtedajší všetci poslanci SMER-u? Ak dnes hovoríte o tom, že tá situácia na Generálnej prokuratúre je neúnosná, čo aj súhlasím s tým už roky v zásade, len ja som to už roky aj hovoril, tak kvôli čomu ste hlasovali sústavne a navrhovali a hlasovali a podporovali pána Trnku? Som v šoku, že s takou eleganciou, á, eleganciou, no, to asi nie, ale s takou ľahkosťou obviňujete za stav na Generálnej prokuratúre všetkých ostatných, napríklad, pán poslanec Madej, vy, pritom to, že kto dnes vládne na Generálnej prokuratúre, je v prvom rade teda vaša vizitka, lebo to sú vaši ľudia, to je vaša predstava o spravodlivosti, to je vaša predstava o právnom štáte.
Mihál, Jozef, poslanec NR SR (2016-10-19):
... takže preto prednášam svoj procedurálny návrh, pán spravodajca, a to, aby bol zákon vrátený predkladateľovi na prepracovanie. Ak teda chcete navrhnúť zrušenie maximálnych základov, máte žetóny, ako sa hovorí, máte moc, viete to urobiť, ale urobte to riadnym a kultivovaným spôsobom, tak ako sme v demokraciách zvyknutí, a nerobte to, prosím, partizánskym štýlom. Nekazte si svoje dobré meno, ktoré ste si zatiaľ získali, pán minister, takýmto zbytočným spôsobom. Ak na vás tlačí pán minister financií, tak toto by ste mali ustáť a vrátiť zákon späť do pripomienkového konania a na tripartitu. Čiže preto je tento môj procedurálny návrh. A druhá poznámka, odpočítateľná položka, ktorá sa uplatňuje pri zamestnancoch s pracovnou zmluvou, je 380 eur. Bola tak zavedená pre rok 2015, zostala tak v roku 2016. Hoci sa minimálna mzda zvyšuje každoročne, odpočítateľná položka zostáva zamrazená na úrovni 380 eur a necítim žiadnu vôľu po zmene ani v tejto novele. To znamená, ak mi niečo vadí ako ďalšie, je to, že je potrebné odpočítateľnú položku zvýšiť a, ak to má mať nejakú logiku, tak ju naviazať na sumu platnej minimálnej mzdy a nestanovovať ju arbitrárnou nejakou hodnotou, aby to zvyšovanie bolo každoročné a automatické. Ale to je podnet pre druhé čítanie. Ďakujem za pozornosť.
Halúz, Milan, poslanec NR SR (2014-10-21):
Ďakujem za slovo. Vážená pani predsedajúca, kolegyne, kolegovia, v súlade s § 73 zákona o rokovacom poriadku som určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1249. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade. Ďakujem, prosím, otvorte rozpravu.
B. Bugár, podpredseda NR SR: (2001-09-17):
Pán spravodajca, nech sa páči, máte slovo. J. Langoš, poslanec: Ďakujem pekne. Vážený pán predsedajúci, pán minister, dámy a páni, vystupujem tu ako spravodajca k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o. Policajnom zbore v znení neskorších predpisov a o zmene a doplnení niektorých zákonov, ktorý máte na laviciach pod číslom tlače 1110. Bol som určený gestorským výborom, ktorý určil predseda Národnej rady ako výbor pre obranu a bezpečnosť. Vládny návrh bol doručený poslancom Národnej rady Slovenskej republiky dňa 10. júla 2001, čím boli splnené podmienky určené zákonom o rokovacom poriadku Národnej rady Slovenskej republiky. Predseda Národnej rady Slovenskej republiky posúdil, že návrh zákona spĺňa náležitosti podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie tejto schôdze Národnej rady v rámci prvého čítania. Ako spravodajca k tomuto prvému čítaniu si osvojujem stanovisko, že návrh spĺňa z formálnoprávnej stránky všetky náležitosti návrhu zákona uvedené v § 67 a v § 68 zákona o rokovacom poriadku Národnej rady Slovenskej republiky, ako i náležitosti, ktoré určujú legislatívne pravidlá. Dámy a páni, zámerom vlády je dosiahnuť plnú zlučiteľnosť slovenského policajného práva s právom Európskej únie. Niektoré ustanovenia pri prvom čítaní sú sporné, ale navrhujem, aby sme sa nimi zaoberali v druhom čítaní, predovšetkým v gestorskom výbore pre obranu a bezpečnosť. Odporúčam, aby sa Národná rada Slovenskej republiky v zmysle § 73 ods. 3 písm. c) zákona č. 350/1996 Z. z. o rokovacom poriadku v znení neskorších predpisov uzniesla na tom, že po rozprave odporučí vládny návrh zákona, ktorým sa mení a dopĺňa zákon č. 171/1993 Z. z. o Policajnom zbore, tlač 1110, prerokovať v druhom čítaní. Pán predsedajúci, prosím, otvorte všeobecnú rozpravu.
V. Veteška, podpredseda NR SR: (2005-02-03):
Chcem otvoriť rozpravu a aj otváram rozpravu, ale prosím administrátora z rokovacej sály, nedoniesol mi písomné prihlášky do rozpravy. Ak neboli písomné prihlášky žiadne, tak otváram možnosť podania ústnych prihlášok do rozpravy k tomuto bodu programu. Ako prvý sa prihlásil pán poslanec Brocka, ďalej pán poslanec Madej, poslanec Hopta, Federič. Končím možnosť podania ďalších prihlášok do rozpravy k tomuto bodu programu. Ako prvý vystúpi pán poslanec Brocka.
J. Šimko, poslanec: (2008-03-27):
Pripomínam, že s novelou nesúhlasí ani Združenie miest a obcí Slovenska, podľa ktorého samosprávy nie sú technicky a personálne pripravené zabezpečiť sprístupnenie informácií napríklad slepeckým písmom. Mestá a obce tiež namietali, že v predlohe chýba finančný dopad na samosprávy. Náklady na zverejnenie údajov majú totiž podľa novely hradiť úrady. Okrem toho táto novela nerieši problém komplexne, nezabezpečuje prepis do slepeckého písma. Riešením by podľa môjho názoru mohlo byť vytvorenie asistenčnej služby ako inštitúcie ustanovenej zákonom. Novela má podľa predkladajúceho zaručiť poskytovanie informácií slabozrakým. No, pán minister, asi ste pozabudli, že ju zaručuje pod zákazom diskriminácie už terajší zákon. Už dnes existujú totiž programy, aby slabozrakí alebo slepí mohli komunikovať e-mailom. Novela spája ich právo na informácie v nim prístupnej forme s predložením kópie preukazu o ťažkom zdravotnom postihnutí. Pri elektronickej žiadosti sa mi zdá toto ustanovenie nejasné. Za neprípustné považujem i to, že novela hovorí o prípustnom rozsahu sprístupnenia informácií. Diskriminačná je aj rozdielna lehota na odpoveď, čo je v prípade postihnutých, kde novela predlžuje z osem na pätnásť dní. Takže aspoň takéto stručné poznámky k tomuto vládnemu návrhu zákona. Ďakujem. (Potlesk.)
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 138 poslancov, za 88, proti 9, zdržalo sa 40, nehlasoval 1. Konštatujem, že sme schválili vládny návrh novely geologického zákona. Pokračujeme hlasovaním o návrhu, návrhu na zmeny v zložení výborov (tlač 1075). (Hlasovanie o návrhu na zmeny v zložení výboru Národnej rady Slovenskej republiky , tlač 1075.) Najskôr pristúpime k hlasovaniu o doplňujúcom návrhu, ktorý v rozprave podal pán poslanec Martin Beluský. Prosím, prezentujme sa a hlasujme o doplňujúcom návrhu pána poslanca Beluského. (Hlasovanie.) Prítomných 136 poslancov, za 83, proti 10, zdržalo sa 41, nehlasovali 2. Uvedené sme schválili. Konštatujem, že Národná rada tento návrh schválila. Teraz dávam hlasovať o návrhu uznesenia ako o celku v znení schváleného doplňujúceho návrhu. Prosím, prezentujme sa a hlasujme. (Hlasovanie.) Prítomných 138 poslancov, za 135, zdržali sa 3. Konštatujem, že Národná rada schválila navrhnuté uznesenie. Nasleduje hlasovanie o bode 64 programu. Je to druhé čítanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 977). Dávam slovo spoločnému spravodajcovi z výboru pre zdravotníctvo poslancovi Marekovi Krajčímu, aby hlasovanie uviedol, nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 977.)
P. Hrušovský, podpredseda NR SR: (2002-04-04):
Podľa uznesenia Národnej rady Slovenskej republiky odporúčam prerušiť rokovanie o tomto bode programu. Pristúpime k rokovaniu o ďalšom návrhu, ktorým je návrh poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 435/2000 Z. z. o námornej plavbe , ktorý prerokúvame ako tlač 1317. Prosím pána poslanca Osuského, aby odôvodnil a uviedol návrh svojho legislatívneho zámeru. Pán poslanec Osuský.
Andreánsky, Ladislav, poslanec NR SR (2019-10-22):
Týmto sme hlasovali o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Pellegrini, Peter, predseda NR SR (2015-12-08):
Dúfam, že oceníte akt, že 19.30 predsa len sa mi podarilo po telefonickom rozhovore a po zistení, že pán minister priletel pred malou chvíľkou z Bruselu, predsa len prišiel. Inak sme mohli do deviatej pokračovať v čítaní zákona a prišiel by ráno o deviatej. Takže berte to, prosím, tiež ako z mojej strany konštruktívny prístup, na ktorom sme sa dohodli s pánom poslancom Lipšicom. Pán poslanec Šuca, nech sa páči. Pán poslanec Lipšic, ešte s reakciou na faktické? Nech sa páči, samozrejme.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 131 bolo za, 7 sa zdržalo. Návrh sme schválil. Sme v treťom čítaní . Otváram rozpravu. Nemám prihlášku do rozpravy. Končím možnosť prihlásiť sa do rozpravy. Vyhlasujem rozpravu za skončenú. Budeme hlasovať.